คุณคะ หนูมีอาการท้องเสีย เวียนหัว อาเจียน เป็นไข้ด้วยนิดหน่อย สัปดาห์ที่แล้ววันเสาร์หนูมีเพศสัมพันธุ์กับแฟนก็ประมาณ 6 วันได้ค่ะ จะท้องไหมคะ
สวัสดีค่ะ อาการของการตั้งครรภ์จะปรากกฎเมื่อ ประจำเดือนขาดไปแล้ว เช่น อาการแพ้ท้อง ได้แก่คลื่นไส้ อาเจียน วิงเวียน เหม็นอาหาร ไวต่อกลิ่นต่างๆ อยากทานอาหารแปลกๆ เป็นต้น และอาการอื่นๆ ของการตั้งครรภ์ระยะแรก เช่น อาการคัดตึงเต้านม เจ็บบริเวณหัวนม ลานหัวนมสีคล้ำ รู้สึกอ่อนเพลีย ปัสสาวะบ่อย ท้องอืด อารมณ์เปลี่ยนแปลง เป็นต้น ซึ่งจะพบหลังจากขาดประจำเดือนไปแล้วประมาณ 2 สัปดาห์ดังนั้นการมีอาการหลังจากมีเพศสัมพันธ์ไปได้เพียง 6 วัน จึงไม่ใช่อาการของการตั้งครรภ์ค่ะดังนั้นอาการท้องเสียเวียนหัว อาเจียนและมีไข้ น่าจะเป็นอาการของอาหารเป็นพิษ หรือ ลำไส้อักเสบแบบเฉียบพลับ ซึ่งสาเหตุส่วนใหญ่เกิดจากการติดเชื้อ ที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาดในเบื้องต้นแนะนำให้ทานอาหารอ่อน อาหารที่ย่อยง่าย รสจืดเช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก อาจยิ่งทำให้ถ่าย และอาเจียนมากขึ้น หลีกเลี่ยงอาหารรสจัด ทานอาหารที่ปรุงสุกใหม่เน้นดื่มน้ำสะอาดให้มาก และดื่มน้ำเกลือแร่ร่วมด้วยอาจทานคาร์บอนเพื่อช่วยในการดูดซึมสารพิษ และทานยาลดไข้เมื่อมีไข้ค่ะหากยังคงถ่ายอุจจาระบ่อย ปริมาณอุจจาระมาก หรือมีอาเจียนมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ปัสสาวะออกน้อย สีเหลืองเข้ม เป็นต้น หรือมีอาการปวดท้องรุนแรง ไข้ขึ้นสูงควรรีบไปพบแพทย์ค่ะ